BAZIS temporary space  
11 septembrie - 18 octombrie 2020

@CENTRUL DE INTERES  
Fabricii de chibrituri 9, etaj 4,  
Cluj-Napoca  
[www.bazis.ro](https://www.bazis.ro/?fbclid=IwAR3cFP_CyjjyhTyRCAfbqRXH-BgqryXfJxVvVVUXG2SvNLsladDVHKuDg-4)  
[www.centruldeinteres.art](http://www.centruldeinteres.art/?fbclid=IwAR3cFP_CyjjyhTyRCAfbqRXH-BgqryXfJxVvVVUXG2SvNLsladDVHKuDg-4)

Attila Szűcs  
Etude Transumane  
Curator: Gerda Széplaky

Attila Szűcs, unul din cei mai importanți pictori ai artei contemporane ungare, și-a început cariera în perioada schimbării regimului comunist în Ungaria. După experimente inițiale cu diferite genuri și medii și-a găsit repede atât un limbaj artistic care îi permite să se exprime în modul cel mai autentic cât și acele subiecte care reprezintă sensibilitatea lui pictorială si filosofică. Așa a ajuns în centrul său de interes un fenomenul din sfera vederii: punctul orb; relația între spațiul golit și formele fragmentare (obiecte, părți ale corpului); raportul între întuneric, lumină și obscuritate pe măsură ce se completează reciproc; sau chiar topografia unor locuri organizate prin absență. Până la anii 90 atenția artistului s-a concentrat tot mai mult la om. Putem decoperi în compozițiile sale calități și atitudini legate de umanitate (ca de exemplu stări de anxietate, confuzie, singurătate) – chiar și în cazuri în care ființa umană nici nu este prezentă în lumea care o înconjoară. Din tonurile existențialiste ale alienării s-a format până la anii 2000 o adevărată mitologie privată, în care după 2010 figura omului în poziția de ”plank” a devenit motivul decisiv. Putem observa în nenumărate picturi acele femei, acei copii și bărbați care sunt întorși cu fața spre pământ care plutesc totuși în aer. Absurditatea acestei poziții speciale este intensificată de spațiul golit de obiectele cotidiene, inducând o stare de vid metafizic.  
În lucrările cele mai noi ale lui Szűcs putem descoperi o încrucișare a diferitelor narative. Tehnica narativă, care poate fi percepută ca un ”joc palimpsest” prin care se întrepătrund diferite perspective și orizonturi se bazează pe strategia specifică de creație a artistului: pe de o parte folosește instrumentele compoziționale ale realismului, pe de altă parte urmărește tradiția picturii metafizice. Ca rezultat al acestei dualități creatoare de tensiuni rodnice atât în narativă cât și în formă picturile nu descriu niciodată doar evenimentele care se întâmplă pe orizontul realității vizibile, ci și pe cele aflate dincolo de planul experienței. Putem vedea în mod simultan atât ceea ce se întâmplă chiar acum, cât și ceea ce se întâmplă la un loc necunoscut, într-un timp necunoscut – într-o lume poate inexistentă. Așa ajunge invizibilul în focusul vederii care reprezintă lumea umană. Așa se explică senzația care ne cuprinde când privim picturile lui Attila Szűcs, că ele ne inițiază constant într-un secret.  
Deși picturile reprezintă niște povești obișnuite ale oamenilor – mai precis nu povești ci momente accentuate prin instrumentul fixării, în adâncul acestor momente se deschide o lume de dincolo. Deoarece nu se ascunde doar un șir de evenimente pe lucrările interpretate ca niște amprente esențiale, ci și un surplus, care dezvăluie ceva substanțial despre om. Nu doar despre lumea umană, nu doar despre prezența simplă în existența cotidiană, ci și despre ceea ce se arată prin perspectiva umană din lumea de dincolo de om. Și deși tema principală în narativele vizuale ale artistului este omul individual prins în singularitatea sa (de multe ori punctul de pornire a picturilor este o fotografie făcută despre un eveniment real), fundalul pentru narativele fixate și comprimate în etude vizuale este asigurat mai degrabă printr-un orizont din lumea de dincolo.  
Fiecare lucrare prezentată aici (alese din picturile realizate în ultimii doi ani) prezintă o dualitate între realitate prezentă și transcendență. Pe picturile realizate cu virtuozitate tehnică putem observa pe de o parte omul prezentat în contextul său cotidian și unic, pe de altă parte vedem de unde vine și spre ce se îndreaptă: care este acel orizont primar, ascuns de privirea cotidiană care îl susține. În plus putem vedea cum dispare granița între diferitele calități ale ființelor umane, cume se contopește omul cu mediul său înconjurător, cu lumea plantelor de exemplu. Prezentarea celui de dincolo de om înseamnă de fapt nu numai o inițiere în transcendență ca o stare de invizibilitate, ci și o dezvăuire a calităților transumane.

Centrul de Interes Nucleu al Artei Contemporane Clujene. Proiect realizat cu sprijinul Primariei si Consiliului Local Cluj-Napoca

Sponsors:  
BANCA TRANSILVANIA  
Perla Harfghitei  
EastGrain